PRESS RELEASE — za objavu

Više od 650 oglasa od lansiranja: domaća aplikacija TAVAN mijenja način na koji
se u BiH kupuje i prodaje polovna odjeća

TAVAN, nova domaća mobilna aplikacija za kupovinu i prodaju polovne odjeće,
dostupna je za iOS i Android. Od lansiranja je platforma okupila više od 800
korisnika i preko 650 aktivnih oglasa, u velikoj mjeri kroz second hand
zajednicu koja je projekat pratila od prvog dana.

Dok milioni korisnika širom Evrope kupuju i prodaju garderobu putem platformi
poput Vinteda, u Bosni i Hercegovini takva platforma do sada nije postojala.
Prodaja polovne odjeće odvijala se kroz Instagram profile, Facebook grupe i
povremene thrift markete — bez pretrage, bez recenzija i bez sigurnosti za
kupca i prodavača.

TAVAN objedinjuje sve na jednom mjestu: objava artikla traje nekoliko minuta,
kupci pretražuju po veličini, brendu i gradu, a narudžbe, poruke i recenzije
dio su same aplikacije. Uz klasičnu kupovinu, korisnici mogu slati ponude,
mijenjati artikle i kupovati više komada od istog prodavača uz jednu dostavu.

Iza prvih oglasa velikim dijelom stoje prodavačice koje su svoje thrift biznise
godinama gradile na Instagramu, a sada svoje artikle prodaju i na Tavanu.

"Ideja je nastala uz kafu, kada smo shvatili da svi imamo ormare pune odjeće
koju više ne nosimo — a da u BiH ne postoji mjesto gdje je možeš jednostavno
prodati. Željeli smo da prodaja garderobe bude jednostavna kao objava
fotografije", kaže Edib Zahirović, suosnivač Tavana.

Aplikacija je besplatna i dostupna na App Storeu i Google Playu.
Više informacija: www.tavan.store

---
O TAVAN-u:
TAVAN je domaća mobilna platforma za kupovinu i prodaju polovne odjeće u Bosni
i Hercegovini. Misija platforme je učiniti second hand modu jednostavnijom,
sigurnijom i dostupnijom kroz iskustvo prilagođeno domaćem tržištu. TAVAN su
2026. godine pokrenula tri prijatelja iz BiH. Više na www.tavan.store.

Kontakt za medije: Edib Zahirović, suosnivač — podrska@tavan.store
